‘મારો સાલીને…’, ‘હું તો કહું છું, એના હાથ-પગ જ તોડી નાંખો ! પછી જુઓ કઈ રીતે માની ચુંદડીને હાથ પણ અડાડે છે !’, ‘હા, હા… આની સાથે તો એવું જ થવું જોઈએ…’, અને એવા બધા અવાજો પાછળ એક સ્ત્રીના રડવાના ડૂસકાં દોરાઈ આવતા હતા. હું મહામહેનતે રસ્તો કરતી ટોળા વચ્ચે પંહોચી, અને મને જે વાતનો ડર હતો એ જ દ્રશ્ય મારી આંખો સમક્ષ હતું. ફરી એક વખત આખેઆખું એ જ દ્રશ્ય મારી ભજવાતું હતું જે મેં એક અઠવાડિયા પહેલા વચ્ચે પડીને અટકાવ્ડાવ્યું હતું.